Logan (LoLowh)

สถิติของโลแกน


 * โลแกนได้รับตำแหน่งที่ 3 จากการแข่งขันใน Survivor Thailand in Pantip (Season 2 Guys vs Girls vs Gays)


 * โลแกนได้รับรางวัล The Best Player of the season ในตำแหน่งที่ 3


 * แกนเป็นผู้เข้าแข่งขันที่ชนะภูมิคุ้มกันส่วนบุคคลมากที่สุด ( 4 ครั้ง )


 * โลแกนถือเป็นผู้เข้าแข่งขันที่ได้ใส่สร้อยคุ้มกันส่วนบุคคลมากที่สุด คือ 6 ครั้ง โดย 4 ครั้งจากการชนะภูมิคุ้มกันส่วนบุคคลด้วยตัวเอง, 1 ครั้งจากทวิสต์ให้ทีมที่ชนะเลือกมอบสร้อยภูมิคุ้มกันให้ 1 คนจากทีมที่แพ้นั่นคือโลแกน และอีกครั้งจากสภาเผ่าครั้งที่ 21 ที่หนูนกมอบให้ก่อนโหวตในครั้งนั้น


 * ในบรรดาผู้เข้าแข่งขันที่เข้าถึงรอบรวมเผ่า โลแกนถือเป็นผู้เข้าแข่งขันที่เข้าสภาเผ่าน้อยที่สุด เพราะเข้าเพียง 6 ครั้ง (สถิติร่วมกับโบ)


 * ในบรรดาผู้เข้าแข่งขันที่เข้าถึงรอบรวมเผ่า โลแกนถือเป็นผู้เข้าแข่งขันที่ไม่เคยย้ายเผ่าเลย จนกระทั่งรวมเผ่า (สถิติร่วมกับโบและนิค จากรณพีร์ และลีอาห์ จากกมลวศี)


 * โลแกนเกือบจะได้ตำแหน่งยอดโหวตน้อยที่สุดของซีซั่นแล้ว หากไม่โดนทวิสต์อัญมณีต้องคำสาบ ทำให้ได้โหวตเพิ่ม 1 โหวตอัตโนมัติในสภาเผ่าครั้งที่ 14 และในสภาเผ่าครั้งสุดท้ายของโลแกน ถ้าลีอาห์ไม่โหวตโลแกนออก ทำให้โลแกนมียอดโหวตรวม 2 โหวต แพ้อุษาที่ทำสถิติยอดโหวตต่ำสุดของซีซั่น ( 1 โหวต) ไม่รวมน้ำเดินและปูเค็มที่ขอออกจากการแข่งขันทำให้ไม่มียอดโหวต


 * โลแแกนเป็นผู้เข้าแข่งขันคนสุดท้ายที่ไปได้ไกลที่สุด ของเผ่ารณพีร์เดิม (Guys Tribe)


 * โลแกน (พลอยเม็ดใส) เป็นผู้เข้าแข่งขันหน้าใหม่ ที่มาได้ไกลที่สุดในการแข่งขันของซีซั่่นนี้


 * โลแกนเคยได้รับการโหวตจากเพื่อนๆ ที่เหลือในชาเล้นท์หนึ่งของการแข่งขัน ว่าเป็นผู้เล่นที่มีความเป็นธรรมมากที่สุด

. ..

ก่อนการแข่งขัน

"ซีซั่นแรกที่ผมเข้าแข่งขัน ผมอยากให้มันเป็นตัวผม และเกมส์ในแบบของผมมากที่สุด"

พลอยเม็ดใสได้ติดตามข่าวคราวจาก Survivor Ireland in Pantip (Season 1) และเกิดความสนใจจะเข้าแข่งขันในซีซั่นต่อไป เขาจึงได้ไปสอบถามทีมงานในซีซั่น 1 และต่อมา เขาก็ได้เข้ามาสมัครแข่งขันในซี่ซั่น 2 หรือ Survivor Thailand in Pantip (Guys vs Girls vs Gays) โดยพลอยเม็ดใสได้เลือกตัวละครที่จะใช้เล่นไว้ 3 ตัว ตามเพศต่างๆ ตามTheme ของซีซั่นนี้ ซึ่งคือ เพศชาย เพศหญิง และเพศที่ 3 ซึ่งได้แก่ Logan Lerman, Jenifer Lawrence และ Wentworth Miller ตามลำดับ

และเมื่อเกิดการสุ่มเพศผู้เข้าแข่งขันโดยโฮสท์ ขึ้นแล้ว ตัวละครที่พลอยเม็ดใสได้ใช้ในการแข่งขันครั้งนี้ ก็คือ Logan Lerman ซึ่งเป็นตัวละครที่พลอยเม็ดใสอยากใช้เล่นในการแข่งขันครั้งนี้มากที่สุด เนื่องจาก Logan Lerman เป็นนักแสดงฝ่ายชายที่พลอยเม็ดใสประทับใจ และหากได้ติดตาม Logan Lerman จากภาพยนตร์เรื่อง The perks of being a wallflower แล้ว จะพบว่าตัวละครที่ Logan Lerman ได้แสดง มีความคล้ายคลึงกันกับตัวตนจริงๆ ของพลอยเม็ดใส เมื่อครั้งสมัยมัธยมต้นเป็นที่สุด นี่จึงเป็นเหตุผลที่พลอยเม็ดใสใช้เลือกตัวละครตัวนี้มาเล่น

สโคปการเล่นเกมส์เบื้องต้น

ก่อนการเล่นเกมส์ โลแกน พยายามจะทำเกมส์ของตัวเองให้สกปรกน้อยที่สุด และได้วางแผน “สร้างกำแพงล้อมรอบตัว” โดยได้คิดไว้ว่าจะสร้างกำแพงพันธมิตรขึ้นมา หลายๆ ชั้น เพื่อให้คนนอกพยายามจะเข้าถึงตัวของโลแกนให้ยากที่สุด และโลแกนเลือกที่จะไม่เป็นผู้นำของกลุ่ม เพราะมันไม่ใช่สิ่งที่เป็นตัวตนของโลแกน แต่เขาจะใช้วิธีปล่อยให้คนอื่นควบคุมเกมส์ โดยที่เขาจะคอยดูไม่ให้มันออกนอกสโคปที่จะไม่เอื้ออำนวยให้เขาไปต่อได้ อีกทีหนึ่ง ส่วนบุคลิกที่เขาได้เลือกใช้ในเกมส์เขาก็พยายามรักษาความเป็นพลอยเม็ดใสเอาไว้ เขาจึงพยายามใช้วิธี Outside- in โดยเริ่มเปลี่ยนให้ทุกคนเรียกเขาว่า “โลโล่” เพราะมันฟังแล้วดูน่ารัก และพยายามเข้าไปโพสท์หน้าไมค์ที่สื่อให้เห็นว่าโลแกน “ไม่มีอะไร” และทำให้คนมองข้ามเรื่องความน่ากลัวในตัวของโลแกนไปได้

ช่วงเริ่มเกมส์แรกๆ โลแกนเกิดความสับสนเล็กน้อยเรื่องวิธีการเล่นเกมส์นี้ใน Pantip และเกมส์ Survivor จริงๆ ของ US เนื่องจากมีการติดต่อหลังไมค์คุยกันหลังไมค์ระหว่างเผ่าอื่นๆ ซึ่งกันและกัน รวมถึงผู้เล่นเก่าที่เคยเล่นร่วมกันมาใน ซีซั่นที่ 1 ซึ่งแตกต่างจาก Survivor ของ US เป็นอย่างมากในเรื่องนี้ แต่เขาก็คิดต่อตัวเองเพียงแค่ว่า เขาจะเล่นให้เหมือน Survivor ใน US มากที่สุด เขาจึงไม่พยายามที่จะติดต่อคุยเรื่องเกมส์กับคนจากเผ่าอื่น และไม่พยายามวิเคราะห์เกมส์ของเผ่าอื่นเลย ทำให้เกิดเขาเสียเปรียบในบางเรื่องไป เพราะเขายังไม่รู้วิธีการประยุกต์ในการเล่น Survivor in Pantip จริงๆ

ช่วงแรกของเกมส์ - "New Player"

"นับเป็นโชคดีของโลแกน ที่ได้อยู่เผ่าสีฟ้าน้ำทะเล รณพีร์"

ช่วงเริ่มเกมส์ โลแกน เริ่มสร้างพันธมิตรเริ่มต้นไว้กับโบและไข่ย้อย และค่อนข้างเป็นพันธมิตรที่มีพันธะที่แข็งแรง อีกทั้งโลแกนได้พยายามสร้างพันธมิตรร่วมกับอีก 3 คน ได้แก่ ลี มงกุฎเหนือ และแจค อีกด้วย นับเป็นพันธมิตร 6 คนตอนเริ่มแรกของเกมส์ ซึ่งในการแข่งชิงสิทธิคุ้มกันของเผ่าครั้งที่ 1 เผ่ารณพีร์แพ้ และต้องเข้าสภาเผ่าเป็นครั้งแรก แต่การโหวตในครั้งนั้นถือเป็น Easy Vote เนื่องจาก Nelly สมาชิกคนหนึ่งในเผ่าไม่ได้ร่วมแข่งในการชิงสิทธิคุ้มกันในครั้งนั้น ทำให้ Nelly ต้องออกจากเผ่า ด้วยคะแนน 9:0 ต่อมาช่วงหลังจากสภาเผ่าครั้งแรก ด้วยความเป็นมิตรมากเกินไป ทำให้นิคเกิดความไม่ไว้ใจ และพยายามปักเป้าไว้ที่หลังของโลแกน ทำให้โลแกนตกเป็นเป้าไปโดยที่ไม่รู้ตัว แต่ด้วยพันธมิตร 2 คน ที่เริ่มต้นเกมส์มาด้วยกันกับโลแกน ก็ได้รับสารต่างๆ จากนิค และได้นำมาเล่าต่อให้โลแกนฟัง โลแกนจึงพยายามใช้วิธีเปลี่ยนศัตรูให้กลายเป็นมิตร โดยได้พยายามเข้าไปคุยกับนิคด้วยความเป็นมิตร และมอบมิตรภาพที่ดีจริงๆ ให้ รวมทั้งนับเป็นโชคดีของโลแกน ที่ได้อยู่เผ่าสีฟ้าน้ำทะเล เพราะสภาเผ่าครั้งที่ 2-5 รณพีร์ไม่เคยแพ้และต้องเข้าสภาเผ่าเลย ทำให้โลแกนได้มีเวลาสร้างมิตรภาพที่ดี และทำลายความอันตรายของนิคออกไปได้

ในการชิงสิทธิ์คุ้มกันครั้งที่ 6 ได้มีทวิสต์เข้ามา โดยได้แบ่งกลุ่มการแข่งขันออกเป็น 7 สี โดยในแต่ละสีได้มีคนจากแต่ละเผ่า เผ่าละ 1 คน ซึ่งโลแกนได้อยู่สีเขียวร่วมกับ เฟคจากเผ่าสีม่วง และหนูนกจากเผ่าสีชมพู และในการแข่งขันชิงสิทธิ์คุ้มกันในครั้งนั้นสีเขียวชนะไป และไม่ต้องเข้าสภาเผ่าในครั้งที่ 6 รวมถึงไข่ย้อยและโบ พันธมิตรหลักของโลแกน ก็เป็นอีกสองคนที่ไม่ต้องเข้าสภาเผ่า ทำให้โลแกนโล่งใจเป็นอย่างมาก ทวิสต์ในการแข่งขันครั้งนี้ทำให้โลแกนได้สร้างความสัมพันธ์อันดีไว้กับหนูนกหลังจากนั้นเป็นต้นมา

ในการชิงสิทธิ์คุ้มกันครั้งที่ 7 และ 8 ก็เป็นอีกสองครั้งที่ โลแกนไม่ต้องเข้าสภาเผ่า และส่งผลให้เขาอยู่ในพื้นที่ที่ปลอดภัยมากในเกมส์มาโดยตลอด

ช่วงที่สองของเกมส์ - "สลับเผ่า"

"ไม่มีอะไรที่เราจะควบคุมมันได้ เสมอไป"

มีทวิสต์ต่อมาเกิดขึ้น นั่นคือการสลับเผ่า โดยเปลี่ยนจากสามเผ่าเป็นสองเผ่า ซึ่งโลแกนได้อยู่เผ่ารณพีร์ ซึ่งประกอบไปด้วย ดอลล่าซ์ โบ นิค และมงกุฎเหนือ จากเผ่ารณพีร์เดิม คริส และอลิสัน(แบ๊ว) จากเผ่าเริงรุ้งงาม และหนูนก ดาเรีย และเจสซี่ จากกมลวศี ซึ่งในการสลับเผ่าครั้งนี้ถือเป็นข้อได้เปรียบของรณพีร์เดิมที่มีจำนวนสมาชิกถึง 5 คน นับเป็นเสียงข้างมากในตอนนั้น แต่โลแกนก็เกิดความกังวลใจในรณพีร์ที่ย้ายไปอีกฝั่งหนึ่ง นั่นได้แก่ ลี แจค และไข่ย้อย เพราะทั้งสามถือเป็นเสียงข้างน้อยของเผ่ากมลวศีใหม่ ดังนั้นการโหวตในออกในครั้งต่อไปถือเป็นเรื่องยากมากของโลแกน ถึงแม้โลแกนจะมีโอกาสสูงที่จะได้อยู่ต่อจนกว่าจะถึงทวิสต์ครั้งใหม่ แต่เกมส์ระยะยาวที่จะควบคุมให้รณพีร์เดิมเหลือจำนวนเท่าเดิมให้ได้มากที่สุด เพื่อไปได้ไกลที่สุดนับเป็นเรื่องยากมาก

ในสภาเผ่าครั้งที่ 9 รณพีร์แพ้การแข่งขัน ส่งผลให้ต้องเข้าสภาเผ่า นิคซึ่งได้สร้างความสัมพันธ์อันดีกับคริส ได้เสนอให้การโหวตในครั้งนั้นเป็นโหวตคนจากเผ่าสีชมพูเดิมออก ซึ่งทำให้เป้าตกไปอยู่ที่ดาเรีย เนื่องจากในการแข่งขันครั้งนั้นดาเรียไม่ได้มาร่วมแข่ง แต่ดอลล่าซ์ก็ต้องการที่จะออกจากการแข่งขันเนื่องจากไม่มีเวลามาช่วยเผ่าในการแข่งขันมากพอ และขอให้นิคมาบอกทุกคนให้โหวตดอลล่าซ์ออก ทำให้เกิดความสับสนระหว่างการโหวตดอลล่าซ์และดาเรีย แตเนื่องจากโลแกนและรณพีร์เดิมอยากรักษาจำนวนคนในเผ่าเดิมให้ได้มากที่สุด โลแกนจึงได้ให้นิคไปบอกดอลล่าซ์เรื่องโหวต ว่าขอให้ครั้งนี้ดอลล่าซ์โหวตดาเรียก่อน แล้วครั้งต่อไปพวกเราจะโหวตดอลล่าซ์เอง ดังนั้นการโหวตในครั้งนั้นจึงสรุปผลไปที่ดาเรีย แต่ทั้งนี้ทั้งนั้นดาเรียก็ได้ใช้ภูมิคุ้มกันลับที่หามาได้ ใช้ในสภาเผ่าครั้งนั้น และทำให้ดอลล่าซ์ออกจากการแข่งขันไปในสภาเผ่าครั้งที่ 9

สภาเผ่าครั้งที่ 10 รณพีร์แพ้การแข่งขันอีกเช่นเคย แต่เป็นการแพ้ครั้งสุดท้ายก่อนเกิดการกบฏ การโหวตครั้งนี้เป้าหมายก็ยังคงไปที่ดาเรียคนเดิม และดาเรียก็ออกจากการแข่งขันไปในสภาเผ่าครั้งที่ 10 สภาเผ่าในทั้งสองครั้งนี้ ทำให้โลแกนตระหนักถึงสิ่งหนึ่ง คือ ไม่มีอะไรที่เราจะควบคุมมันได้ เสมอไป

ช่วงที่สามของเกมส์ - "ก่อกบฏ"

"บางครั้ง เราก็จะต้องซื้อใจคน ด้วยการเสียสละตัวเอง"

มีทวิสต์ของเกมส์ นั่นคือการก่อกบฏ ซึ่งได้มีการก่อกบฏของคนสองคนนั่นคือ อุษา และชาร์มมิ่ง จากเผ่ากมลวศี โดยทั้งสองได้ย้ายมาเผ่ารณพีร์โดยทวิสต์นี้ของเกมส์ ทำให้รณพีร์ในตอนนั้นมีสมาชิกถึง 10 คน ในขณะที่อีกเผ่ามีสมาชิกเพียง 4 คนเท่านั้น

ในการแข่งขันเพื่อชิงภูมิคุ้มกันของเผ่าครั้งต่อมา โลแกนได้ใช้เวลาครึ่งหนึ่งเพื่อช่วยแข่งขัน และอีกครึ่งหนึ่งเพื่อหาภูมิคุ้มกันลับเพื่อตัวเอง และโลแกนก็ได้หาภูมิคุ้มกันลับเจอ ในขณะที่เผ่ารณพีร์แพ้การแข่งขันในครั้งนั้นไป การแข่งขันครั้งนั้นทำให้รณพีร์ต้องเข้าสภาเผ่าไปพร้อมๆ กับความรู้สึกผิดในใจของโลแกน

สภาเผ่าครั้งที่ 14 เกิดการไม่ไว้วางใจกันถึงความเป็นไปได้ที่ผู้เล่นเก่าในซีซั่น 1 จะกลับมารวมตัวกันเมื่อรวมเผ่า นับเป็นสภาเผ่าที่วุ่นวายที่สุดตลอดการแข่งขันที่ผ่านมาของโลแกน โดยที่คริส แบ๊ว และนิค ได้นำเสนอให้โหวต 1 คนจากเผ่าชมพูเดิมออก และเป้าก็ตกไปอยู่ที่ชาร์มมิ่ง เพราะชาร์มมิ่งเป็นหนึ่งในกบฏ และยังเป็นคนจากเผ่าชมพูที่น่าจับตามองที่สุดในตอนนั้น และในขณะที่โบ ชาร์มมิ่ง อุษา เจสซี่ ซึ่งเป็นผู้เล่นใหม่ นำเสนอให้เอาผู้เล่นเดิม ซึ่งเป็นนิคและคริสออก ทำให้โลแกนและมงกุฏเหนือเกิดความเครียดในการจัดการผลโหวตครั้งนี้ ให้ผลมันออกมาไม่นอกเหนือไปจากสโคปที่ทั้งคู่ได้วางไว้ และหลังจากที่สรุปออกมาก็ได้ผลว่า ควรเก็บนิคไว้เนื่องจากนิคเป็นสมาชิกของเผ่ารณพีร์เดิม รวมไปถึงนิคมีความจงรักภักดีต่อพันธมิตรของตัวเองเป็นอย่างมาก และอีกเรื่องที่นำมาพิจารณาคือเมื่อรวมเผ่าแล้วกลุ่มที่ทำลายยากที่สุดคือกลุ่มของ กมลวศี 4 คน ร่วมกับคริส และแบ๊วซึ่งเป็นพันธมิตรของคริส ดังนั้นจึงควรเป็นการโหวตสมาชิกเผ่าสีม่วงเดิมออก เพื่อให้สีม่วงไม่มีอำนาจจนเกินไปเมื่อรวมเผ่า เป้าจึงตกไปอยู่ที่คริส และแบ๊ว อลิสัน และในการโหวตในครั้งนั้น คะแนนโหวตจึงเป็น คริส:อลิสัน:ชาร์มมิ่ง ในคะแนน 3 เสียงเท่ากัน แต่คริสได้รับภูมิคุ้มกันลับมาจากเผ่ากมลวศี ทำให้ไม่นับคะแนนโหวตของคริส และเมื่อรีโหวต แบ๊ว อลิสันจึงออกจากการแข่งขันในครั้งนั้น ซึ่งการโหวตในครั้งนี้ถือว่ามีผลต่อจิตใจของโลแกนมากที่สุด และเป็นครั้งแรกและครั้งเดียวที่โลแกนเสียน้ำตาให้กับการจากไปของคนในเผ่า

สภาเผ่าครั้งที่ 15 เกิดเรื่องที่นอกเหนือการควบคุมของโลแกน เมื่อเกิดความขัดแย้งทางด้านทัศนคติของโบ ซึ่งเป็นพันธมิตรหลักของโลแกน ได้มีความคิดอยากจะเปลี่ยนเกมส์นี้ให้เป็นเกมส์ของผู้เล่นใหม่ ซึ่งเป็นการเดินหมากครั้งยิ่งใหญ่ของโบ ในขณะที่โลแกนอยากจะเล่นเกมส์โดยให้สีฟ้าเดิมกลับมารวมกัน และควบคุมอำนาจของเกมส์ที่เหลือไปในที่สุด ทำให้เกิดการขัดแย้งเล็กน้อย แต่ในที่สุดผลก็ออกมา โดยที่โบจะไปบอกสีชมพูเดิมว่าโลแกนจะโหวตนิค ร่วมกับโบและอุษา ในขณะที่ หนูนก เจสซี่ และชาร์มมิ่ง จะโหวตคริส และมงกุฎเหนือ คริส และนิค จะโหวตเจสซี่ แล้วคะแนนจะเป็น นิค:คริส:เจสซี่ จะมีคะแนนเท่ากันคือ 3 เสียงตามลำดับ โดยที่จะมีแผนซ้อนแผนคือ ให้โลแกนเปลี่ยนไปโหวตเจสซี่แทน เพื่อให้คะแนนเป็น 2:3:4 และเจสซี่ออกจากการแข่งขัน แต่มีจุดหักมุมเล็กๆ ตรงที่หนูนก ซึ่งเป็นพันธมิตรลับของโลแกน ได้มาถามถึงการโหวตของโลแกน โลแกนจึงรอให้หมดเวลาส่งโหวตเพื่อให้แก้ไขผลโหวตไม่ได้แล้วบอกหนูนกไป แต่มันเป็นเวลาเพียงแค่ 3 นาทีหลังการหมดเวลาโหวตเพียงเท่านั้น ซึ่งถือเป็นเวลาที่ยอมให้เปลี่ยนโหวตได้ อุษาจึงได้เปลี่ยนจากโหวตนิคเป็นโหวตคริสแทน เพื่อให้ผลโหวตเป็น 4:4:1 นั่นคือคริสกับเจสซี่มีคะแนนเสียงเท่ากันที่ 4 เสียง แต่มีทวิสต์ใหม่มาคือหากไม่มีใครเข้ามาส่งผลการรีโหวตใหม่แม้แต่คนเดียว จะต้องมีการจับหิน ทำให้มีคนไม่ไปส่งผลโหวต และทำให้เกิดการจับหิน โดยที่คริส และเจสซี่เป็นเพียงสองคนที่รอดจากการแข่งขัน และผู้ที่ต้องออกจากสภาเผ่าในครั้งนั้นคือ อุษา ถือเป็นสภาเผ่าที่จะอยู่ในประวัติศาสตร์ของ Survivor in Pantip ไปอีกนาน และสภาเผ่าครั้งนี้ถือว่าเป็นการซื้อใจคริสได้เป็นอย่างมาก เนื่องจากโลแกนและมงกุฏเหนือยอมจับหินเพื่อให้คริสได้อยู่ต่อ ทำให้โลแกนมองเห็นว่าคริสเป็นอีกคนหนึ่งที่จะไม่มีทางหักหลังโลแกน

สภาเผ่าครั้งที่ 16 เกิดการรวมเผ่าชั่วคราว และโลแกนก็ได้ภูมิคุ้มกันเดี่ยวครั้งแรก และผู้ที่ออกจากการแข่งขันในครั้งนี้คือ ชาร์มมิ่ง

ช่วงที่สี่ของเกมส์ - "Uncontrollable"

"ทัศนคติร่วมกัน เป็นสิ่งสำคัญ"

ในช่วงเริ่มต้นของการรวมเผ่า โลแกนปรับความเข้าใจกับไข่ย้อย และพบว่าไข่ย้อยจะไม่กลับมาเล่นเกมส์ร่วมกับสีฟ้าแล้ว เนื่องจากสีม่วงเดิมได้ช่วยไข่ย้อยไว้มาก อีกทั้งไข่ย้อยก็ได้ย้ายจากสีฟ้าเดิมไปนาน แต่ไข่ย้อยก็ให้สัญญาไว้ว่าจะไม่โหวตโลแกนเด็ดขาด ไม่ว่าจะกรณีใดๆ แต่มันก็ทำให้โลแกนเกิดการเสียหลักในการเดินเกมส์ไปบ้าง แต่โลแกนก็ยอมรับและเข้าใจไข่ย้อย

สภาเผ่าครั้งที่ 18 นับเป็นครั้งแรกจากการรวมเผ่า การโหวตครั้งนั้นในกลุ่มของรณพีร์ใหม่ และสีม่วงเดิมได้มองการโหวตของโบที่ผ่านๆ มาว่าเป็นการเปลี่ยนโหวตไปมา ทำให้เกิดความไม่ไว้ใจและมีความต้องการที่จะโหวตโบออกในครั้งนั้น ในขณะที่โลแกนพยายามที่จะเปลี่ยนการโหวตให้เป็นเจสซี่ เพื่อให้โบไม่ต้องออกจากการแข่งขันไป แล้วคะแนนในตอนนั้นเป็น 4:4:3 ซึ่งคือ โบ:เจสซี่:ไข่ย้อย ตามลำดับ โดยโลแกนได้พยายามจะบอกให้โบเปลี่ยนจากการโหวตไข่ย้อยเป็นเจสซี่แทน เพื่อให้เจสซี่ออกจากการแข่งขันในครั้งนั้น เพียงแต่ด้วยความที่โบและเจสซี่มีพันธะที่เชื่อมกัน ทำให้โบเลือกที่จะไม่โหวตเจสซี่ และโหวตไข่ย้อยแทน สภาเผ่าในครั้งนั้นจึงมีผลเป็นไปตามเบื้องต้น ซึ่งโบเสียใจมากที่โลแกนไม่บอกว่าจะมีคนโหวตโบ ทำให้โลแกนเกิดความกดดันมาก เมื่อเกิดการรีโหวตกับทวิสต์ใหม่ คือคนที่ไม่มีรีโหวตจะต้องจับหินทุกคน ทำให้โบ หนูนก และเจสซี่ เลือกที่จะจับหินร่วมกัน และโลแกนด้วยความที่อยากจะพิสูจน์ถึงความจงรักภักดีที่มีต่อโบ จึงเลือกใช้วิธีจับหินร่วมเป็นคนที่ 4 และผู้ที่ต้องออกจากเกมส์ในครั้งนั้นก็คือโบ และสภาเผ่าในครั้งนั้นสร้างความสับสนและสงสัยให้กับผู้เข้าแข่งขันที่เหลือเป็นอย่างมากถึงสิ่งที่โลแกนได้ยอมทำในคืนนั้น แต่สุดท้ายทุกคนก็ได้รู้ถึงเหตุผลเพราะโลแกนได้เฉลยในวันต่อมาถึงความสัมพันธ์ระหว่างโบและโลแกนตอนเริ่มแข่งเกมส์

สภาเผ่าครั้งที่ 19 เกิดสิ่งที่นอกเหนือจากการควบคุม เนื่องจากนิค หนึ่งในพันธมิตรของโลแกนได้ขอให้ทุกคนโหวตเขาออกจากเกมส์ เนื่องจากความเครียดและความกดดันที่เกิดจากเกมส์ อีกทั้งยังได้มอบภูมิคุ้มกันลับให้แก่เฟค ซึ่งนับเป็นจุดหักมุมใหญ่ของเกมส์ในช่วงที่เหลือของโลแกน

โลแกนได้เกิดเสียหลักครั้งยิ่งใหญ่เมื่อพันธมิตรของรณพีร์เดิมได้ออกจากการแข่งขันติดต่อกันถึง 2 คน แต่โลแกนก็ได้รับความช่วยเหลือจากหนูนกและเจสซี่ที่จะมาเล่นเกมส์ด้วยกันใหม่ ทำให้โลแกนเกิดความละอายใจกับคนทั้งสอง เพราะมีหลายครั้งที่โลแกนพยายามจะเอาเจสซี่ออกจากเกมส์ แต่เจสซี่และหนูนกกกลับยอมที่จะมาช่วยเหลือและดึงโลแกนขึ้นมาจากความกังวลใจ และทำให้กลุ่มพันธมิตรในตอนนั้นประกอบไปด้วย โลแกน คริส มงกุฎเหนือ เจสซี่และหนูนก แข่งกับอีก 4 คนจากอีกฝั่ง และสภาเผ่าในครั้งที่ 20 ทั้ง 5 คนสรุปว่าจะโหวตเฟค และแบ่ง 1 เสียงโหวตลีอาห์ ส่วนโลแกนก็ได้มอบภูมิคุ้มกันลับให้กับหนูนกเพื่อป้องกันหนูนก แต่กลับไม่เป็นผล รวมถึงลีอาห์ได้เลือกใช้ภูมิคุ้มกันลับกับเฟค ทำให้คะแนนของเฟคไม่ได้นับ ส่งผลให้มงกุฏเหนือออกจากการแข่งขันไปในที่สุด

ในสภาเผ่าครั้งที่ 20 จำนวนคนที่เหลือคือ 8 คน โดยแบ่งเป็นสองฝั่งเท่ากันอย่างชัดเจน การโหวตในครั้งนี้ฝั่งของโลแกนเสียเปรียบอยู่หนึ่งอย่างคือ ฝั่งตรงข้ามมีภูมิคุ้มกันลับที่ได้จากนิคมาอีก 1 อัน ทำให้ผลที่จะเกิดในวันนั้นมีอยู่สองกรณี คือ คะแนนเสมอกัน แล้วจับหินเสี่ยงดวง กับอีกฝั่งใช้อิมถูกคน และส่งผลให้คนในฝั่งของโลแกนหรืออาจจะเป็นโลแกนออกจากการแข่งขัน แต่ในเมื่อไม่มีอะไรจะเสีย จึงสรุปไปโหวตไข่ย้อยเพื่อป้องกันไข่ย้อย หากกรณีที่เกิดคะแนนเสมอกันแล้วต้องจับหิน ไข่ย้อยจะเป็นคนเดียวในฝั่งนั้นที่ไม่ต้องจับหิน ถือเป้นการปกป้องพันธมิตรหลักตอนเริ่มเกมส์ของโลแกนไปในตัว แต่ผลในวันนั้นกลับเป็นผลเสีย เมื่อไข่ย้อยใช้ภูมิคุ้มกันลับ รวมถึงหนูนกได้มอบภูมิคุ้มกันส่วนบุคคลที่หนูนกแข่งชนะได้มาให้แก่โลแกน ทำให้หนูนกต้องออกจากการแข่งขันในครั้งนั้น และเหตุการณ์ครั้งนี้ก็ถือเป็นอีกหนึ่งเหตุการที่สะเทือนใจโลแกนเป็นอย่างมาก

ช่วงสุดท้ายของเกมส์ - "บินเดี่ยว"

“โลแกนได้เข้าสู้ Final 3 ตามที่ตั้งใจไว้ในตอนแรก แม้จะมาในเส้นทางที่สกปรกไม่คิดว่าจะมาก็ตาม”

ในช่วงสุดท้ายของเกมส์ของโลแกน หลังจากที่พันธมิตรเหลือเพียง 3 คน ได้แก่ คริส เจสซี่ และโลแกน ซึ่งถือเป็นเสียงข้างน้อยในขณะนั้น ในสภาเผ่าต่อๆ มา คนที่ต้องออกจากการแข่งขันก็เป็นเจสซี่ และคริส ตามลำดับ แต่ยังมีมงกุฎเหนือที่ได้กลับเข้ามาจากทวิสต์ Redemption island แต่มงกุฎเหนือก็ต้องออกเป็นคนต่อไปหลังจากที่ทั้งพึ่งกลับเข้าเกมส์ได้ไม่นาน แผนการเดียวที่โลแกนมีคือทะลุเข้าไปในพันธมิตร 4 คนนั้นให้ได้ โดยที่โลแกนได้พยายามพูดคุยและสืบเสาะหารอยร้าว แต่ทั้งสี่คนก็ไม่มีทีท่าว่าจะแยกออกจากกันได้ โลแกนจึงใช้อุบายเข้าไปถามเฟค และนกเงือกว่าอยากชนะเกมส์นี้ไหม คำตอบที่ได้กลับมาคือ ทั้งสองคนไม่อยากชนะ เพราะคิดว่ายังไงก็ไม่ชนะอยู่แล้ว จึงเกิดคำถามให้กับโลแกนว่า "ทั้งสองคนนี้มาแข่งทำไม ทำไมไม่ขอออกจากการแข่งขันไปเลย" และได้ตั้งคำถามและแสดงความคิดเห็นเกี่ยวกับคำพูดของคนทั้งสองนี้ไว้ในความคิดเห็นหนึ่งในกระทู้ มันอาจจะไม่มีผลต่อการเปลี่ยนแปลงการโหวต และอาจจะทำให้รู้ถึงความหมดหวังของโลแกน แต่โลแกนก็ไม่อยากอยู่เฉยๆ เพื่อรอวันออก และโลแกนก็เชื่อว่ามันน่าจะสร้างความโกลาหลต่อจิตใจของผู้เข้าแข่งขันทั้งสองได้ไม่มากก็น้อย จึงได้ทำเหตุการณ์นี้ขึ้นมา

อีกกลยุทธ์หนึ่งที่โลแกนใช้คือ การชนะภูมิคุ้มกันติดต่อกันเพื่อพุ่งไปสู่ Final 3 และชนะไปในที่สุด แต่การเอาชนะเกมส์คนทั้ง 4 คนด้วยลำแข้งที่ยืนหยัดด้วยตัวคนเดียวถือเป็นเรื่องยาก และประกอบกับมีผู้เข้าแข่งขันที่ออกจากเกมส์ไปแล้วบางคนพยายามจะเข้ามาช่วยในบางการแข่งขัน จึงทำให้เกิดคำถามกับโลแกนว่า “มันสมควรที่จะทำไหม” “มันสกปรกไปไหม” โลแกนใช้ความคิดเกี่ยวกับเรื่องนี้อยู่นาน แล้วก็ได้ข้อสรุปออกมาเป็นเหตุผลก็คือ การมีคนเข้ามาช่วยให้เราชนะภูมิคุ้มกันเดี่ยว เราอาจจะไม่ภูมิใจมากนักที่เราชนะ แต่มันก็ทำให้เราได้อยู่ต่อ และท้ายที่สุด มันก็ทำให้เราไปไกลขึ้น ซึ่งโจทย์ในครั้งนี้ของโลแกนก็คือมาแข่งเพื่อที่ชนะ และการโกงครั้งนี้ก็ถือเป็นการโกงเพื่อให้ตัวเองมีชีวิตอยู่รอดในเกมส์ ดังนั้น เราอาจจะต้องยอมโกง และยอมสกปรกเพื่อตัวเองบ้าง เพราะสุดท้ายแล้ว มันก็ตอบโจทย์ของรายการที่ว่า "เพื่อความอยู่รอด ไม่ใช่หรอ" อีกเหตุผลหนึ่งที่โลแกนยอมทำก็คือ ในบรรดาคนที่เหลือในเกมส์ โลแกนเป็นคนเดียวที่เป็นสีขาวมากที่สุด ดังนั้นหากจะแต่งเดิมสีดำเข้าไปในตัวโลแกนเพียงเล็กน้อย ยังไงมันก็ยังทำให้โลแกนเป็นสีขาวกว่าคนอื่นๆ อยู่ดี ด้วยเหตุผลทั้งหมดข้างต้น โลแกนจึงยอมรับการช่วยเหลือจากผู้เข้าแข่งขันที่ออกไปแล้วในบางครั้งที่โลแกนชนะภูมิคุ้มกันส่วนบุคคล ทำให้โลแกนได้เข้าสู้ Final 3 ตามที่ตั้งใจไว้ในตอนแรก แม้จะมาในเส้นทางที่สกปรกไม่คิดว่าจะมาก็ตาม

แต่ทวิสต์สุดท้ายของเกมส์ ก็ทำเอาโลแกนหกล้มเข้าอย่างจัง เมื่อพบว่าการแข่งขันในซีซั่นนี้มีเพียง 2 คน ที่จะได้ไปสภาเผ่าสุดท้าย และการแข่งขันชิงภูมิคุ้มกันส่วนบุคคลครั้งสุดท้ายก็เกิดขึ้นโดยทันที และผู้ที่ชนะในครั้งนั้นไปก็คือ ลีอาห์ ส่งผลให้โลแกนต้องออกจากการแข่งขันเป็นคนสุดท้าย และได้รับตำแหน่งที่ 3 ของการแข่งขันไปในที่สุด

เส้นทางของโลแกนตลอดระยะเวลาที่เล่นเกมส์มาทั้งหมด อาจเป็นเส้นทางที่ราบรื่นบ้าง มีอุปสรรคบ้าง สกปรกบ้าง โลแกนอาจจะโชคดีในหลายๆ ครั้ง อีกทั้งโลแกนก็ยังได้พบผู้เข้าแข่งขันที่ดี และคอยเอื้อหนุน ให้กับโลแกนตลอดระยะเวลาที่ได้แข่งขัน แต่ทั้งหมดนี้ มันคือสิ่งที่โลแกนพอใจ และภูมิใจเป็นอย่างมาก เพราะทุกอย่างที่ทำให้โลแกนมาได้ไกลถึงขนาดนี้ ส่วนหนึ่งมันก็เพราะความตั้งใจที่จะเล่นเกมส์นี้จริงๆ เขาตั้งใจที่จะเล่นเพื่อที่จะชนะ ถึงแม้ว่าเขาจะไม่ชนะ แต่เส้นทางที่เขาเดินผ่านมาถึงจุดนี้ มันก็เป็นเส้นทางที่เขาภูมิใจมากที่สุด